COSMOTE TV

Η **COSMOTE TV** (πρώην *OTE TV* και *Conn-x TV*) είναι υπηρεσία συνδρομητικής τηλεόρασης η οποία ανήκει στον όμιλο ΟΤΕ. Διατίθεται μέσω δορυφόρου *(από τον Eutelsat 9B 9°E)* και μέσω online streaming.

## Ιστορία
Το 2008 ξεκίνησε το Conn-x TV όντας δοκιμαστική συνδρομητική υπηρεσία από τον ΟΤΕ, με την εμπορική του διάθεση να ξεκινά το επόμενο έτος. Βασιζόταν στην τεχνολογία IPTV, που δίνει τη δυνατότητα μετάδοσης του τηλεοπτικού σήματος μέσα από μια ευρυζωνική σύνδεση ADSL. Στο τέλος του 2010, η υπηρεσία προσέφερε 48 τηλεοπτικά κανάλια με ψηφιακή εικόνα, ανάμεσά τους και 3 αθλητικά κανάλια τα Conn-x TV Sport 1, 2 & 3, και υπηρεσίες Video on Demand.

Το 2011, ο ΟΤΕ μετονόμασε το Conn-x TV σε ΟΤΕ TV και ξεκίνησε την προσφορά της υπηρεσίας πανελλαδικά και μέσω δορυφόρου. Στα μέσα Οκτωβρίου του επόμενου έτους, ο ΟΤΕ TV ξεπέρασε τους 100.000 συνδρομητές ενώ πρόσθεσε νέα κανάλια, υπηρεσίες *(OTE CINEMA ON DEMAND HD, 1, 2 και 3)* και περιεχόμενο σε υψηλή ανάλυση *(OTE CINEMA 1 HD).* Το 2013, η συνδρομητική πλατφόρμα του ΟΤΕ ΤV, ξεπέρασε τους 250.000 συνδρομητές.

Από τον Αύγουστο του 2013, η Premier League άρχισε να μεταδίδεται στα κανάλια του ΟΤΕ TV.

Στα τέλη του 2013 σημειώθηκε η μεγαλύτερη ανάπτυξη στη συνδρομητική βάση, κατά +136Κ ή 114%, ξεπερνώντας τους 280.000 συνδρομητές ενώ στα τέλη του 2014 τους 321.000 καταγράφοντας ανοδική πορεία. Το 2014 προστέθηκαν τα κανάλια E! HD και National Geographic HD/SD, Animal Planet HD και Mezzo. Τον Σεπτέμβριο του 2014, ο ΟΤΕ TV λάνσαρε το κανάλι OTE SPORT 6HD και μετέτρεψε τα OTE SPORT 4 και 5 σε υψηλής ευκρίνειας.

Η συνδρομητική πλατφόρμα OTE TV στο τέλος Ιουνίου του 2015 είχε 377.548 συνδρομητές, ενώ τον Ιούνιο του 2016 είχε 458.920 συνδρομητές (αύξηση 21,6%).

Τον Αύγουστο του 2015 οι αγώνες των διασυλλογικών ποδοσφαιρικών διοργανώσεων της Ευρώπης, UEFA Champions League και UEFA Europa League, μεταδίδονταν αποκλειστικά από τον ΟΤΕ TV.

Στα τέλη Αυγούστου του 2016 η συνδρομητική πλατφόρμα του ΟΤΕ πέρασε για πρώτη φορά στην πρώτη θέση, ξεπερνώντας τον αριθμό συνδρομητών της ανταγωνιστικής πλατφόρμας Nova, αυξάνοντας τους συνδρομητές της σε 462.000.

Στις 14 Νοεμβρίου 2016 ο ΟΤΕ TV μετονομάστηκε σε COSMOTE TV. Τον Ιούλιο του 2017 έγινε γνωστό ότι η πλατφόρμα έχει φτάσει τους 510.000 συνδρομητές. Στις 1 Οκτωβρίου 2017 λόγω λήξης σύμβασης συμβολαίου αποχωρούν τα Discovery HD Showcase, Discovery Channel, Discovery Science HD, Investigation Discovery HD, Animal Planet HD, Eurosport 1HD, Eurosport 2 και TLC και έρχονται τα BBC Earth, Viasat Explore, Viasat Nature, Food Network, Fine Living, FOX Sports, Nautical Channel, Outdoor Channel, Crime and Investigation και CBS Reality.

Τον Νοέμβριο του 2017 ο όμιλος ανακοίνωσε ότι το τρίτο τρίμηνο της ίδιας χρονιάς συγκέντρωσε 517.155 συνδρομητές, σημειώνοντας αύξηση 8,2% σε σχέση με το αντίστοιχο τρίμηνο του 2016.

Η υπηρεσία προσφέρει περισσότερα από 90 κανάλια, ελληνικά και ξένα, από τα οποία τα 58 μεταδίδονται σε υψηλή ευκρίνεια (HD). Η μετάδοση σε HD είναι διαθέσιμη στην COSMOTE TV μέσω δορυφόρου και στην Streaming Υπηρεσία. Επιπλέον υπάρχει και ένα αθλητικό κανάλι σε 4K στην Streaming Υπηρεσία. Υπάρχουν 10 κανάλια COSMOTE SPORT, 5 κανάλια COSMOTE CINEMA καθώς και το κανάλι COSMOTE HISTORY.

Οι συνδρομητές έφτασαν τους 678.301 στο τέλος του 2023 σημειώνοντας αύξηση κατά 5,5% σε σχέση με το 2022, όταν είχε ολοκληρώσει τη χρονιά με 642.687 συνδρομητές. Σύμφωνα με τα οικονομικά αποτελέσματα του Ομίλου ΟΤΕ για το πρώτο τρίμηνο του 2025, η COSMOTE TV κατέγραψε 733.217 συνδρομητές, έναντι 686.539 την αντίστοιχη περίοδο του 2024, σημειώνοντας ετήσια αύξηση 6,8%.

Τον Δεκέμβριο του 2019 ξεκίνησε την Over The Top (OTT) υπηρεσία για τηλεοράσεις (μέσω android box ή μέσω της εφαρμογής που υπάρχει στις Android Smart TV των Samsung και LG) και φορητές συσκευές (κινητά, tablet και PC/laptops/MACs μέσω web browser) με χρήση σταθερού ή κινητού δικτύου οποιουδήποτε παρόχου και με δυνατότητα 4Κ περιεχομένου σε επιλεγμένα αθλητικά γεγονότα. Στις 13 Φεβρουαρίου 2023, η COSMOTE TV λάνσαρε την 1η ελληνική σειρά σε 4Κ ανάλυση, το Έτερος Εγώ - Νέμεσις, ενώ ακολούθησε και η σειρά «17 Κλωστές».

Παρότι το φαινόμενο της πειρατείας δεν έχει αντιμετωπιστεί επαρκώς από την κυβέρνηση και ενώ συνεχίζεται το καθεστώς αθέμιτου ανταγωνισμού, υπέρ των Netflix, Disney+, Apple TV, HBO Max, ANT1+, στα τέλη Δεκεμβρίου του 2025 οι συνδρομητές της τηλεόρασης του ΟΤΕ ανήλθαν σε 777.097 έναντι 725.594 στο τέλος του 2024. Μετά τη συμφωνία συνεργασίας μεταξύ της Cosmote TV και της Nova επί του αθλητικού περιεχομένου, η συνδρομητική τηλεόρασή του ΟΤΕ σημείωσε ετήσια αύξηση 7,1%. Ο ΟΤΕ προσέλκυσε 19.000 νέους συνδρομητές στο τελευταίο τρίμηνο του 2025. Οι συνολικές προσθήκες πελατών για το σύνολο του έτους ανήλθαν σε 52.000, σε σχέση με τους 49.000 του προηγούμενου έτους.

## Επιπρόσθετες υπηρεσίες
Το COSMOTE TV παρέχει τις εξής επιπλέον on demand υπηρεσίες στην streaming υπηρεσία:
*Δωρεάν on demand κατάλογος: περιλαμβάνει ποικιλία περιεχομένου από ταινίες, σειρές, παιδικά και ντοκιμαντέρ.
*MOVIES CLUB: Δυνατότητα ενοικίασης ταινιών σε πρώτη τηλεοπτική προβολή.
*COSMOTE Replay TV: Δυνατότητα να «γυρνάς» το χρόνο πίσω με την υπηρεσία και να βλέπεις επιλεγμένα προγράμματα των προηγούμενων 7 ημερών των καναλιών.

Καθώς και τις παρακάτω στην δορυφορική υπηρεσία:
*Υπηρεσία Εγγραφής Προγραμμάτων (PVR): Η υπηρεσία επιτρέπει στον συνδρομητή να κάνει εγγραφή οποιουδήποτε προγράμματος, να παγώνει την εικόνα του ζωντανού προγράμματος ή να «επιστρέφει» σε μια προηγούμενη σκηνή.
*Υπηρεσία multiroom: Η υπηρεσία επιτρέπει στον συνδρομητή να βλέπει ταυτόχρονα διαφορετικά κανάλια σε διαφορετικές τηλεοράσεις στον χώρο του.
*Υπηρεσία Εξοχικό: Η υπηρεσία επιτρέπει στον συνδρομητή να παρακολουθεί τα προγράμματα που θέλει, όλο το χρόνο, είτε στο σπίτι του ή στο εξοχικό του χωρίς να μεταφέρει κάθε φορά τον εξοπλισμό του.

## Περιεχόμενο
### Κινηματογράφος
Ο ΟΤΕ έχει συνάψει τις συμφωνίες για την προβολή τηλεοπτικών σειρών και ταινιών με μεγάλα κινηματογραφικά στούντιο και ανεξάρτητες εταιρείες διανομής (π.χ. Paramount Pictures, Paramount+, CBS, Showtime, BBC Studios, ITV, Fremantle, All3Media, Rai, Gaumont και πολλοί άλλοι) καθώς και με Έλληνες διανομείς, όπως οι: Tanweer, Feelgood, Rosebud, Weirdwave, The Film Group (πρώην Odeon), StraDa Films, Ama Films, Danaos Films, Neo Films, One From The Heart κ.ά. Επιπλέον, η COSMOTE TV διαθέτει το μοναδικό ελληνικό κανάλι που προβάλλει ελληνικές ταινίες του παλιού εμπορικού αλλά και του σύγχρονου ελληνικού κινηματογράφου, όπως Φίνος Φιλμ, Καραγιάννης - Καρατζόπουλος, Kappa Studios κ.ά.), το COSMOTE CINEMA 3. Στο Movies Club, η COSMOTE TV συνεργάζεται με τα παρακάτω μεγάλα στούντιο: Walt Disney / 20th Century Studios, Warner Bros., Paramount Pictures, NBCUniversal, Sony / Columbia Pictures.

Παράλληλα, η COSMOTE TV έχει συνάψει συμφωνία με το Netflix, στο πλαίσιο της οποίας, οι συνδρομητές της COSMOTE TV μπορούν να έχουν και τις δύο υπηρεσίες μαζί σε μία συνδρομή.

Η COSMOTE TV προβάλλει ζωντανά και αποκλειστικά όλες τις μεγάλες τελετές απονομής βραβείων, μεταξύ των οποίων τα Όσκαρ για 8 συνεχόμενα χρόνια, αλλά και τα μουσικά Grammy, τα τηλεοπτικά Emmy, τα Critics’ Choice Awards και τα Ευρωπαϊκά Βραβεία Κινηματογράφου (EFA).

### Παραγωγές και Συμπαραγωγές
Η COSMOTE TV έχει δραστηριοποιηθεί στον τομέα της παραγωγής και της συμπαραγωγής πρωτότυπου περιεχομένου, με έμφαση στις σειρές μυθοπλασίας και τις κινηματογραφικές ταινίες. Σημαντικές παραγωγές της περιλαμβάνουν τις σειρές Έτερος Εγώ: Χαμένες Ψυχές, Έτερος Εγώ: Κάθαρσις, Έτερος Εγώ: Νέμεσις, 42 Βαθμοί Κελσίου και 17 Κλωστές.

Στον τομέα του ελληνικού κινηματογράφου, η COSMOTE TV έχει συμμετάσχει ως συμπαραγωγός σε ταινίες μικρού και μεγάλου μήκους, όπως οι Φόνισσα, Ευτυχία, Monday, Μικρά Αγγλία, Αν…, Ένας άλλος κόσμος και AirHostess-737.

Η COSMOTE TV έχει συμμετάσχει ως συμπαραγωγός στη διεθνή σειρά μυθοπλασίας Tehran. Η σειρά έχει διανεμηθεί διεθνώς και προβάλλεται μέσω της πλατφόρμας Apple TV+.

### Αθλητικό περιεχόμενο
Τα κανάλια COSMOTE SPORT μεταδίδουν ζωντανά και αποκλειστικά αθλητικό περιεχόμενο, που περιλαμβάνει τους περισσότερους αγώνες του Ελληνικού πρωταθλήματος ποδοσφαίρου, το Κύπελλο Ελλάδας, όλους τους αγώνες του UEFA Champions League, του UEFA Europa League και του UEFA Europa Conference League, το UEFA Youth League, το UEFA Futsal Champions League, όπως και τα πρωταθλήματα της Ιταλίας, της Πορτογαλίας, της Σκωτίας, της Κύπρου, της Σαουδικής Αραβίας, της δεύτερης κατηγορίας της Αγγλίας (Football League Championship) και τα Copa Libertadores και Copa Sudamericana. Στο ποδοσφαιρικό περιεχόμενο, περιλαμβάνονται και τα Κύπελλα Αγγλίας (FA Cup), Ισπανίας (Copa del Rey) και Πορτογαλίας (Taca de Portugal).

Επίσης, μεταδίδουν ζωντανά και αποκλειστικά αγώνες του ΝΒΑ και του WNBA, του FIBA Basketball Champions League, όπως και επιλεγμένες αναμετρήσεις από τα πρωταθλήματα μπάσκετ της Ισπανίας, της Ιταλίας και της Τουρκίας.

Τα αθλητικά κανάλια της COSMOTE TV φιλοξενούν και το ATP Tour και σημαντικές διοργανώσεις μηχανοκίνητου αθλητισμού όπως το MotoGP και το WRC, αλλά και πολλές ακόμη διοργανώσεις σε ποδόσφαιρο, μπάσκετ, τένις, βόλεϊ, χάντμπολ, μηχανοκίνητο αθλητισμό και αγώνες μαχητικών αθλημάτων.

Στην πλατφόρμα της COSMOTE TV διατίθενται και τα κανάλια Novasports, στο πλαίσιο της αμοιβαίας συμφωνίας για την ανταλλαγή των αθλητικών τους καναλιών, μεταξύ COSMOTE TV και Nova. Έτσι, οι συνδρομητές της COSMOTE TV έχουν πρόσβαση σε όλο το περιεχόμενο των καναλιών Novasports που μεταδίδουν τους αγώνες των ΠΑΟΚ, Άρη, Αστέρα Τρίπολης, Ατρόμητου και Πανσερραϊκού για τη Stoiximan Super League, τα πρωταθλήματα ποδοσφαίρου Αγγλίας, Ισπανίας και Γερμανίας (Premier League, LaLiga, Bundesliga), τις ευρωπαϊκές διοργανώσεις μπάσκετ EuroLeague και EuroCup, τους αγώνες μπάσκετ της Εθνικής Ελλάδος (Παγκόσμιο Κύπελλο, προκριματικά Ευρωμπάσκετ 2025), τους αγώνες των εθνικών ομάδων ποδοσφαίρου της UEFA στο Nations League και στα προκριματικά του Euro 2028 και του Παγκοσμίου Κυπέλλου 2026 και τις διοργανώσεις τένις Wimbledon και WTA.

## Λίστα καναλιών
### Ελληνικά εθνικά ελεύθερα
*Βουλή - Τηλεόραση
*ΕΡΤnews
*ΕΡΤ1
*ΕΡΤ2 ΣΠΟΡ
*ΕΡΤ3
*ΑΝΤ1
*Alpha TV
*Star Channel
*ΣΚΑΪ Τηλεόραση
*Open TV
*Mega Channel
*Μακεδονία TV

### Ελληνικά περιφερειακά ελεύθερα
*Action 24
*One Channel
*Kontra Channel
*Naftemporiki TV
*Attica TV
*Βεργίνα TV (Κεντρική Μακεδονία)
*Ένα Channel (Ανατολική Μακεδονία και Θράκη)
*4Ε
*Νέα Τηλεόραση Κρήτης
*Κρήτη TV
*Star Κεντρικής Ελλάδας
*TV 100

### Ελληνικά υβριδικά-διαδικτυακά
*Mega News

### Διαφημιστικά κανάλια
*Cosmote TV Promo

### Ντοκιμαντέρ
μικρογραφία|250x250εσ|Το λογότυπο του Cosmote History
*Cosmote History
*National Geographic
*National Geographic Wild
*BBC Earth
*Viasat History
*Viasat Nature
*Viasat Explore
*Crime and Investigation
*Museum TV

### Ταινίες / Σειρές
μικρογραφία|Το λογότυπο του Cosmote Cinema
*Cosmote Cinema 1
*Cosmote Cinema 2
*Cosmote Cinema 3
*Cosmote Series
*Cosmote Series Marathon
*Village Cinema
*TCM
*FX Life
*FX

### Αθλητικά
μικρογραφία|Το λογότυπο του Cosmote Sport
*Cosmote Sport Highlights
*Cosmote Sport 1
*Cosmote Sport 2
*Cosmote Sport 3
*Cosmote Sport 4
*Cosmote Sport 5
*Cosmote Sport 6
*Cosmote Sport 7
*Cosmote Sport 8
*Cosmote Sport 9
*Cosmote Sport AEK SL Pass
*Cosmote Sport Ολυμπιακός SL Pass
*Cosmote Sport Παναθηναϊκός SL Pass
*Cosmote Sport 4K
*Cosmote Sport Start
*Novasports News
*Novasports Prime
*Novasports Start
*Novasports Premier League
*Novasports 1
*Novasports 2
*Novasports 3
*Novasports 4
*Novasports 5
*Novasports 6
*Novasports Extra 1
*Novasports Extra 2
*Novasports Extra 3
*Novasports Extra 4
*Nautical Channel
*Motorvision +
*Ginx eSports

### Τρόπος Ζωής
*E!
*MyZenTV
*Luxe.TV
*Fashion TV

### Παιδικά
*Disney Channel
*Disney Jr.
*Keedoo
*Baby TV
*Smile
*Duck TV

### Μουσικά
*MAD TV
*MAD VIRAL
*PANIK TV
*Mezzo Live
*Stingray CMusic
*Stingray iConcerts

### Ειδησεογραφικά
*CNN
*BBC News
*Sky News
*Deutsche Welle
*France 24
*Al Arabiya
*Al Jazzera
*Asharq News
*Bloomberg TV
*CNBC
*Euronews English
*Euronews Ελληνικά
*ERT World

## Λογότυπα

## Δείτε επίσης
*Cosmote Sport
*Cosmote Cinema
*Cosmote History

## Παραπομπές

## Εξωτερικοί σύνδεσμοι
*Η επίσημη ιστοσελίδα της COSMOTE TV
*Τα κανάλια της COSMOTE TV

Κατηγορία:Οργανισμός Τηλεπικοινωνιών Ελλάδος
Κατηγορία:Συνδρομητικές πλατφόρμες της Ελλάδας
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2016